**קריסטן קרול ויג** (באנגלית: **Kristen Carroll Wiig**; נולדה ב-22 באוגוסט 1973) היא שחקנית וקומיקאית אמריקאית. מועמדת פרס גלובוס הזהב על תפקידה בסרט "מסיבת רווקות" ב-2011, ומועמדת לפרס אוסקר לתסריט המקורי הטוב ביותר על תסריטה בסרט. הועמדה על היותה קומיקאית בתוכנית המערכונים "סאטרדיי נייט לייב" לשלושה פרסי אמי.

ביוגרפיה
--------

ויג נולדה בעיר קנדייגואה שבניו יורק, גדלה בעיר לנקסטר שבפנסילבניה וברוצ'סטר.
למדה אמנות ב"אוניברסיטת אריזונה", שם גם התנסתה לראשונה במשחק. ויג הרשימה בשיעורי המשחק בהם השתתפה וקיבלה המלצה מהמורה שלה, לעסוק במשחק באופן מקצועי.
ויג נשרה מהלימודים ועברה להתגורר בלוס אנג'לס, שם הצטרפה אל ההרכב הקומי המפורסם "גראונדלינגס".
עבדה למחייתה במספר עבודות מזדמנות לפני שפרצה לתודעה כשחקנית.

קריירה
------

בשנת 2005 הצטרפה ויג אל צוות שחקני העונה ה-31 של תוכנית המערכונים המפורסמת "סאטרדיי נייט לייב".
ויג הפכה לאחד הברגים המרכזיים בהצלחת התוכנית עם שלל חיקויים מקוריים, עם עזיבתה של הקומיקאית איימי פולר הפכה ויג לדמות הנשית המובילה. הועמדה על עבודתה לשלושה פרסי אמי.
זכתה לחשיפה ראשונה כשחקנית קולנוע ב-2007 בהפקות הקומיות של ג'אד אפאטו "הולך חזק: סיפורו של דיואי קוקס", בה שיחקה את אדית', אשתו של כוכב הרוק דיואי קוקס (ג'ון ס. ריילי), ו"הדייט שתקע אותי".

ב-2008 הופיעה בדרמה הקומית "עיר רפאים".
ב-2009 שיחקה בקומדיית הרטרו "ארץ ההרפתקאות" בתור פאולט אשתו של מנהל ארץ ההרפתקאות בובי, בדרמה הקומית של דרו ברימור "תחליקי" בתפקיד מגי מייהאם ולצידם של בן אפלק וג'ייסון בייטמן בקומדיה "תמצית". בנוסף גם דיבבה בסרט ההנפשה שובר הקופות "עידן הקרח 3: עלייתם של הדינוזאורים".

ב-2010 הופיעה ויג בקומדיות הפעולה "מק'גרובר" ו"דייט לילי" בתור האלי סאליבן חברתם של הזוג פוסטר (טינה פיי וסטיב קארל) ובדרמה "כל הדברים הטובים".
דיבבה גם בסרטי האנימציה המצליחים "הדרקון הראשון שלי" ו"גנוב על הירח".

ב-2011 זכתה לפרסום, הערכה רבה ולמועמדות לפרס גלובוס הזהב על הופעתה בקומדיה הרווחית ביותר שהפיק ג'אד אפאטו "מסיבת רווקות".
ויג שגם כתבה את התסריט לסרט כיכבה בתפקיד הראשי בתור אנני, רווקה בשנות ה-30 לחייה המתבקשת להיות שושבינה בחתונת חברתה ליליאן (מאיה רודולף).וויג הועמדה ביחד עם השחקנית אנני מומולו לפרס אוסקר לתסריט המקורי הטוב ביותר על התסריט שכתבו ביחד לסרט.באותה שנה גם שיחקה בקומדיה הבדיונית "פול", אותה כתבו חבריה הקומיקאים הבריטיים סיימון פג וניק פרוסט.

עוד ב-2011 הופיעה בתור מיסי, גם כאן עם מאיה רודולף, בסרט "חברים עם ילדים" בכיכובם של ג'ניפר וסטפלדט ואדם סקוט.

בשנת 2014 כיכבה בתפקיד ראשי בדרמה הקומית "תכירו את אליס" לצד ג'יימס מרסדן. בשנת 2014 שיחקה במיני-סדרה הקומית "אוצרות בבל" לצד ויל פרל, טובי מגווייר, ג'סיקה אלבה ועוד. למיני-סדרה נמנו 6 פרקים ששודרו ברשת IFC אשר נמצאת בבעלות AMC.

בשנת 2016 שיחקה בקומדיית הפעולה "מאסטר מיינדס" לצידם של זאק גאליפנאקיס, ג'ייסון סודייקיס, אוון וילסון ולזלי ג'ונס. באותה שנה שיחקה בקומדיה "מכסחות השדים" המבוסס על הסרט מ1984. בסרט היא מככבת לצד מליסה מקארתי, לזלי ג'ונס וכריס המסוורת'.

בשנת 2017 שיחקה במותחן הפסיכולוגי "אמא!" לצד ג'ניפר לורנס וחאווייר ברדם. דארן ארונופסקי כתב, ביים והפיק את הסרט כולו.

בשנת 2020 כיכבה בסרט "וונדר וומן 1984" כברברה חברתה של דיאנה, לצד גל גדות וכריס פיין.

בשנת 2021 שיחקה בסדרה "מק'גרובר" של שירות הסטרימינג Peacock; הסדרה היא עיבוד למערכון בכיכובו של ויל פורטה מתוך הסדרה סאטרדיי נייט לייב ומהווה פארודיה לסדרה "מקגייוור".

באפריל 2024, אירחה את התוכנית "סאטרדיי נייט לייב" בפעם החמישית והצטרפה למועדון ה-5.

חיים אישיים
-----------

הייתה נשואה בין השנים 2005–2009 לשחקן הייז הרגרוב. כיום נשואה לשחקן אבי רוטמן ולשניים זוג תאומים.

פילמוגרפיה
----------

קריסטן ויג לצדם של דרו ברימור ודניאל שטרן, 2009
* כל הטיסות בוטלו (2006)
* הדייט שתקע אותי (2007)
* פגשו את ביל (2007)
* האחים סולומון (2007)
* הולך חזק: סיפורו של דיואי קוקס (2007)
* מקצוען במשרה חלקית (2008)
* ציפור יפה (2008)
* עיר רפאים (2008)
* ארץ ההרפתקאות (2009)
* עידן הקרח 3: עלייתם של הדינוזאורים (2009)
* תחליקי (2009)
* תמצית (2009)
* הדרקון הראשון שלי (2010) - דיבוב
* גנוב על הירח (2010)
* דייט לילי (2010)
* מק'גרובר (2010)
* כל הדברים הטובים (2010)
* פול (2011)
* מסיבת רווקות (2011)
* חברים עם ילדים (2011)
* נקמה עבור ג'ולי (2012)
* גנוב על המיניונים (2013)
* חייו הסודיים של וולטר מיטי (2013)
* חדשות בהפרעה (2014)
* אהבה, שנאה ומה שביניהן (2014)
* תכירו את אליס (2014)
* הדרקון הראשון שלי 2 (2014) – דיבוב
* להציל את מארק וואטני (2015)
* יומנה של נערה מתבגרת (2015)
* זולנדר 2 (2016)
* מכסחות השדים (2016)
* מסיבת נקניקיות (2016) – דיבוב
* מאסטר מיינדס (2016)
* גנוב על העולם (2017) – דיבוב
* אמא! (2017)
* לחיות בקטן (2017)
* תקופת השיא של ממזרים חסרי רגישות (2017)
* הדרקון הראשון שלי: העולם הנסתר (2019) – דיבוב
* איפה את, ברנדט (2019)
* וונדר וומן 1984 (2020)
* ברב וסטאר נופשות בוויסטה דל מאר (2021) – גם מפיקה
* ניקולס (2021)
* גנוב על החיים (2024) – דיבוב

### טלוויזיה

* משועמם (2009–2010)
* אוצרות בבל (2014)
* אוצרות שלפני המוות (2015)
* A Deadly Adoption‏ (2015) – סרט טלוויזיה של לייפטיים
* מק'גרובר (2021)
* פאלם רויאל (אנ') (2024)
* *Sausage Party: Foodtopia‏ (TBA) - דיבוב*

קישורים חיצוניים
----------------

ויקישיתוף מדיה וקבצים בנושא **קריסטן ויג** בוויקישיתוף
* אתר האינטרנט הרשמי של קריסטן ויג

* קריסטן ויג, במסד הנתונים הקולנועיים IMDb (באנגלית)

* קריסטן ויג, באתר "אידיבי", מאגר הידע העברי לקולנוע ישראלי ועולמי

* קריסטן ויג, באתר AllMovie (באנגלית)

* קריסטן ויג, באתר Rotten Tomatoes (באנגלית)

* קריסטן ויג, באתר Box Office Mojo (באנגלית)

* קריסטן ויג, במסד הנתונים הקולנועיים KinoPoisk (ברוסית)

* קריסטן ויג, באתר AllMusic (באנגלית)

* קריסטן ויג, באתר MusicBrainz (באנגלית)

* קריסטן ויג, באתר Discogs (באנגלית)
* ליבי בגנו, מיסטר וויג, מה מהסיפור של כוכבת מסיבת רווקות?, נענע 10,‏ 7 ביולי 2011
* אמה ברוקס, הגרדיאן, וולגריות נשית קלה: ריאיון עם השחקנית קריסטן ויג, באתר הארץ, 9 בדצמבר 2011

הערות שוליים
------------

1. ↑  עומר דניאל, בשקט בשקט: קריסטן וויג ואבי רוטמן נשואים, במדור "פנאי פלוס" באתר ynet‏
2. ↑  תכירו: האויבת החדשה של וונדר וומן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007314441605171
* BNE: XX5215753
* BnF: cb165195191 (data)
* GND: 142109789
* ISNI: 0000 0001 2031 5702
* LCCN: no2009138672
* MusicBrainz: db9b66cf-0e70-420d-80df-a58f5fa873f1
* NKC: xx0149617
* NLP: a0000002609689
* NTA: 338289305
* SUDOC: 152824952
* VIAF: 100745328
* WorldCat: lccn-no2009138672

 |